
Palayain ang lahat ng kinatawan 
ng NDF para matuloy ang usapang 


pangkapayapaan 


apat palayain na ang mga konsultant ng Na- 
Dir Democratic Front of the Philippines 


(NDFP) upang matuloy na ang usapang pangka- 
payapaan sa pagitan ng NDFP at ng Gubyerno ng Pi- 
lipinas (GPH). Ang patuloy na pagbilanggo ng GPH sa 
mga kinatawan ng NDFP ang pinakamalaking hadlang 
sa pag-usad ng usapang pangkapayapaan. 

Labimpitong (17) konsultant pangkapayapaan ng 
NDFP ang nakakulong sa iba't ibang bilangguan ng 
GPH. Ang pagdakip at pagbilanggo sa kanila ay taha- 
sang paglabag sa Joint Agreement on Safety and Im- 
munity Guarantees (JASIG) na nagbibigay-proteksyon 
sa kanila bilang mga tauhang hinirang ng NDFP para 
lumahok sa pakikipag-usap. Dalawa sa 17 konsultant 
na ito ay ikinulong sa ilalim ng rehimeng Aquino. 

Makauusad lamang ang usapang pangkapayapa- 
an kung palalayain ang mga konsultant ng NDFP. 
Hindi lamang nito bibigyang-daan ang paglahok ng 
mga konsultant sa mga pag-uusap, magsisilbi rin 
itong pagwawasto sa mga paglabag ng GPH sa JA- 
SIG. Ito ang obligasyong ipinangakong ipatutupad 
ng GPH sa deklarasyong pinirma- 
han nito noong Enero kasama 
ang NDFP. Ang pagpapatupad ni- 
to ay sukatan ng kaseryosohan 
at kakayahan ng GPH na ipatu- 
pad ang mga kasunduan nito sa 
usapang pangkapayapaan. 

Subalit matapos ang limang 
buwan, nananatiling nakakulong 
ang mga konsultant ng NDFP. Ma- 
lala pa, minaliit ng kinatawan ng 
GPH ang usapin ng pagpapatupad 
sa JASIG nang ilarawan niya ito 
bilang sekundaryong usapin la- 
mang sa usapan. Sa pagpapawa- 
lang-halaga ng GPH sa JASIG, na- 
giging malaking katanungan din 
kung mapagkakatiwalaan ba itong 


Milisyang bayan, 
naglunsad ng opensiba 


Mga tampok 
sa isyung ito... 


PAHINA 3 


Pagtatayo ng daan 
sa Samar, bahagi 
ng OpBay 


ipatupad ang iba pang mga kasunduan sa mga repor- 
mang panlipunan at pang-ekonomya at mga repor- 
mang pampulitika at konstitusyunal, na siyang mga 
paksa sa mga susunod na yugto ng usapan. 

Ang kabiguan ng GPH na tuparin ang mga obliga- 
syon nitong isakatuparan ang JASIG at palayain ang 
mga konsultant ng NDFP ay nagresulta sa pagpapali- 
ban ng nakatakda sanang pagpupulong sa Norway 
ngayong Hunyo ng mga Reciprocal Working Commit- 
tee on Socio-Economic Reforms at ng mga Working 
Group on Political and Constitutional Reforms. Kung 
patuloy na magmamatigas ang rehimeng Aquino sa 
pusisyon nito laban sa pagpapalaya ng mga konsul- 
tant ng NDFP, ilalagay nito sa peligro ang mismong 
usapang pangkapayapaan. 

Kaisa ng sambayanang Pilipino, nananatiling inte- 
resado ang NDFP na magpatuloy ang usapang pangka- 
payapaan upang sikaping lutasin ang saligang mga 
usaping nasa ugat ng rumaragasang digmaang sibil sa 
bansa. Sa pamamagitan nito, nais ng NDFP at buong 
rebolusyonaryong kilusan na hamunin ang reaksyuna- 


Mga magsasaka 
sa Bukidnon, pina- 


PAHINA 5 | putukan PAHINA 8 


ryong rehimen na makipagkaisa sa 
pagpapatupad ng programang tu- 
tugon sa demokratiko at pamban- 
sang adhikain ng sambayanang Pi- 
lipino. 

Gayunman, sa kabila ng bukam- 
bibig na "kapayapaan" ng rehi- 
meng Aquino, wala pa itong gi- 
nagawang sustantibong hakbangin 
para sumulong nang makabuluhan 
ang usapang pangkapayapaan. Ma- 
patutunayang hungkag ang "kapa- 
yapaan" sa ilalim ng rehimen kung 
magpapatuloy si Aquino sa pagma- 
matigas laban sa pagpapalaya ng 
mga konsultant ng NDFP. ABI 


Iharap si Ka Bart 


at hayaang makapagsalita—NDF-ST 


giniit ng National Democratic Front-Southern Tagalog na iharap si 
Kasamang Tirso “Ka Bart” Alcantara sa masmidya upang malaya si- 
yang makapagsalita at makasagot sa mga tanong tungkol sa kan- 
yang mga kundisyon sa loob ng kulungan. 
Ito ang tugon ng NDF-ST sa pahayag na inilabas ng militar na 
sinabi umano ni Ka Bart na siya ay tinatratong mabuti sa loob ng 
kulungan bilang pagpapasinungaling sa naunang balita na siya ay 


nakakadena sa kanyang kama. 


Si Ka Bart ay isa sa mga konsultant ng NDF sa usapang pangka- 
payaan. Dinakip siya noong Enero 4 at nakapiit ngayon sa Fort Bo- 
nifacio. Ang pananatili niya sa kulungan ay paglabag sa Joint 
Agreement on Safety and Immunity Guarantees (JASIG). ABI 


Pagpapasiklab 
disenyo ng US 


uluy-tuloy na hinahamon ng 
T subyervong Aquino at ng 

Armed Forces of the Philip- 
pines ang China kaugnay ng pinag- 
tatalunang Spratly Islands. Ang 
pag-aastang ito ng gubyernong 
Aquino ay ginagawa alinsunod sa 
disenyo ng US. Nais ng US na mag- 
karoon ng diplomatikong alitan at 
tensyong militar sa South China 
Sea upang magamit itong sangka- 
lan sa paghingi ng Pilipinas ng 
"saklolo" sa militar ng US. 

Sa kabila ng mga upisyal na pa- 
hayag ng Malacañang na gusto ni- 
tong ayusin ang alitan sa diploma- 
tikong pamamaraan, patuloy ang 
pagpapalabas ng mga upisyal ng 


ATB 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


ng alitan sa Spratlys, 


militar ng mapanghamong mga pa- 
hayag na hindi nakatutulong para 
magkaroon ng mapayapang resolu- 
syon ang isyu. Ilang araw ang na- 
kararaan, kinundena ng gubyer- 
nong Aquino ang China dahil sa 
"pagpasok" umano nito sa Spratlys 
matapos mapabalitang may nakita 
ang ilang mga mangingisdang Pili- 
pino na istruktura ng gubyerno ng 
China sa isa sa pinagtatalunang 
mga isla. 

Arogante at di diplomatiko ang 
mga pahayag ng gubyerno ng 
China na naggigiit ng solong sobe- 
ranya sa Spratlys at lubusang nag- 
babalewala sa pag-angkin din ng 
iba pang mga bansa sa pinagtata- 


Nilalaman 


Editoryal: Palayain ang mga 
konsultant ng NDFP 

Iharap si Ka Bart 

Alitan sa Spratlys 

Opensiba ng milisyang bayan 
9th SF, tinambangan 

OPB sa Mindoro 
Kasinungalingan ng AFP 
Pagtatayo ng daan sa Samar 
Pagmimina sa Isabela 
Pananalanta ng pasistang estado 7 
Opensiba sa India 

Protesta sa Greece 

Kilusang anti-nukleyar sa Japan 


QUANANWWNN RE 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


lunang mga isla. 

Matagal nang nagkukumahog 
ang US na magdeploy ng plotang 
nabal nito sa karagatan ng South 
China para malabanan nito ang 
paglakas ng pwersang militar ng 
China, depensahan ang internasyu- 
nal na karagatan para matiyak ang 
libreng pagdaloy ng mga produkto 
ng US sa rehiyon, piliting yumuko 
ang China sa US sa mga pang-eko- 
nomyang usapin at payagan ang 
mga kumpanya ng US na dambu- 
ngin ang mga rekursong langis at 
mineral sa naturang lugar. 

Pinatutunayan ng rehimeng 
Aquino na ito ay magiging sunud- 
sunuran sa pandaigdigang estrate- 
hiya ng US sa rehiyon. Ipokrito ni- 
tong iginigiit ang soberanya ng 
bansa sa Spratly Islands samanta- 
lang hinahayaan nitong lantarang 
yurakan ng imperyalismong US ang 
soberanya ng Pilipinas. 

Matingkad na halimbawa nito 
ang permanenteng pagbabase ng 
Joint Special Operations Task 
Force-Philippines (JSOTF-P), ang 
700-kataong yunit sa ilalim ng US 
Pacific Command na may hed- 
kwarters sa Camp Navarro sa Zam- 
boanga City. Isa pang lantarang 
pagyurak sa soberanya ng Pilipi- 
nas ang Visiting Forces Agreement 
(VFA) na nagpapahintulot sa 
panghihimasok ng mga tropang 
militar ng US sa alinmang bahagi 
ng bansa. AB) 

Milisyang Bayan, lumaban 
sa 27th IB sa Davao del Sur 


pP» ng Valentin Palamine Regional Operations Command ng 


BHB sa Far South Mindanao Region (FSMR) ang magiting na k 

pakikipaglaban ng isang yunit ng Milisyang Bayan sa mga 
sundalo ng 27th IB noong Hunyo 6 sa Barangay Malawanit, Mag- 
saysay, Davao del Sur. Nagtamo rito ang militar ng anim na kas- 
walti--dalawang patay at apat na sugatan. Isang myembro naman 
ng Milisyang Bayan ang nagbuwis ng buhay--si Antonio "Dondon" 


A 
7 


lal 


Camag, Jr., isang 22-taong gulang na mandirigmang B'laan. 


Nangyari ang labanan habang 
ipinagtatanggol ng mga B'laan ang 
kanilang lupaing ninuno na kina- 
kamkam ng malalaking kumpanya 
ng minahan tulad ng Xstrata-SMI 
at Alberto Mining Corp. (AMC). 
Ginagamit ng dalawang kumpan- 
yang ito na pwersang pandepensa 
ang 27th IB. 


Ang AMC na may ope- j 
rasyong sumasaklaw sa 
8,000 ektarya ay bahagi ] 
ng Lucio Tan Conglome- l 
rates. Isa rin itong | 4 f 
dummy ng Xstrata-SMI ' / 
na nag-oopereyt sa 
FTAA ng dating Western 
Mining Corp. Saklaw ng FTAA na ito 


AA 


“6 

ang 99,000 ektaryang lugar na 


- mayaman sa ginto sa hangganan 


ng South Cotabato, Sultan Kudarat, 
Saranggani at Davao del Sur. 
Ayon kay Ka Dencio Madrigal, 
tagapagsalita ng Valentin 
Palamine Command 
ng FSMR, patuloy 
= na lalabanan ng 
mamamayan ang 
IN. mga higanteng kumpan- 
3M yang multinasyunal at 
KA N mga tauhan nito. Li- 
` bong mga Dondon 
UA ang babangon at 
y mag-aarmas para 
gA ipagtanggol ang 
NAZ kanilang lupa at 
labanan ang mga 
nanghihimasok at 
mang-aagaw sa 
kanilang ginto at iba pang kayama- 
nan. 


9th Special Forces, tinambangan sa ComVal 


inambangan ng mga Pulang 
T nanainana ng Davao-Agusan 

Command ng Bagong Huk- 
bong Bayan sa Southern Mindanao 
Region ang mga sundalo ng 9th 
Special Forces Company noong 
umaga ng Hunyo 7 sa Baran-gay 
Belmonte, Laak, Compostela 
Valley. Nagtamo ang ka- 

away ng anim na kaswalti--dala- 
wang patay at apat na sugatan. 

Naganap ang ambus ng BHB 
habang walang tigil ang mahigit 
isang linggo nang operasyong 
pangkombat ng 10th ID sa mga ba- 
rangay ng Laak tulad ng Enakayan, 
Mabuhay, Belmonte, Andap, Ampa- 
wid, Milale, New Bethlehem at Da- 
tu Dabaw. 

Sa desperasyong matabunan 
ang kabiguang militar, kaagad- 
agad na ipinahayag ni Lt. Col. 
Lyndon Paniza, tagapagsalita ng 
10th ID, na ang tinambangang yu- 
nit ay mga eskort ng mga tauhan 
ng Department of Environment and 

Natural Reso- 

urces (DENR) 

at bahagi 

ng "anti-il- 

legal logging 
task force." 

Ngunit ayon kay Ka Boyet Ma- 
katindog, tagapagsalita ng 
Davao-Agusan Command ng BHB, 
ang mga pwersa ng 3rd Special 
Forces Battalion ay hindi bahagi 
ng "anti-logging task force" 
kundi mga dagdag na pwersang 
panaklolo laban sa inilunsad na 
operasyong harasment ng BHB 
noong Hunyo 6 sa Kilometer 16, 
Baran-gay Datu Dabaw sa Laak. 
Nakasakay sila sa isang KM 450 
trak ng AFP nang tambangan ng 
BHB. 

Para makakuha ng simpatya sa 
publiko, pinalalabas ni Lieutenant 
Colonel Paniza na ang BHB ang si- 
yang nagbibigay-proteksyon sa 
mga iligal na magtotroso. Ngunit 
alam na alam ng mamamayan na 
ang nag-oopereyt na malalaking 
"illegal loggers" tulad ng "Big 4" 
ay may proteksyon ng isang hene- 
ral ng AFP at kakutsaba ng Philip- 
pine Army at Philippine National 
Police. Sa katunayan, nagkakarga 
ng bagong putol na mga troso ang 
mga tauhan ng "Big 4" malapit 
mismo sa hedkwarters ng 9th 
Special Forces Company, at sa ha- 
rapan mismo ng 60th IB HQ sa Do- 


ña Andrea, Asuncion, Davao del 
Norte. AB) 

Lumalabas ang pangil 
ng Oplan Bayanihan 
sa timog Mindoro 


a unang mga buwan pa lamang ng pagsasakatuparan sa Mindoro, 
lumabas na ang pilit na tinatagong pangil ng Oplan Bayanihan. 


Mula Enero 14 hanggang Hunyo 
6, naglunsad ang mga batalyon ng 
Philippine Army (PA) sa ilalim ng 
203rd Brigade (Bde) ng masaklaw 
at pursigidong mga operasyong mi- 
litar sa mga bayan sa timog Mindo- 
ro. Mahahati ito sa tatlong bug- 
so--noong Enero 14 hanggang Pe- 
brero 7: Marso 14 hanggang Abril 
7: at Mayo 1 hanggang unang ling- 
go ng Hunyo. Magkatuwang ang 
dalawang batalyon ng 80th IB mu- 
la sa Mindoro Occidental at 4th IB 
mula sa Mindoro Oriental na nag- 
lunsad ng mga operasyong pang- 
kombat sa mga “interyor ng mga ba- 
yan ng Rizal, San Jose, Magsaysay 
sa Mindoro Occidental at sa mga 
bayan ng Roxas, Mansalay at Bula- 
lacao sa Mindoro Oriental. 


Masinsin, madalas at marami- 
han ang inilulunsad na mga opera- 
syong pangkombat ng kaaway sa 
mga interyor na barangay laluna sa 
hangganan ng dalawang prubin- 
sya. 

Habang may mga laking kum- 
panyang tropang nag-ooperasyon, 
nagmamantini rin ang kaaway ng 
mga tactical command post (TCP) 
sa ilang mga barangay tulad ng 
Cambayang-Cabugao, San Isidro, 
Bulalacao at sa Pornaga, Mag- 
saysay. 

May ilang Peace and Develop- 
ment Teams (PDT) din na itinalaga 
sa ilang barangay na saklaw ng 
operasyon. Naglulunsad ang mga 
ito ng mga pakitang-taong gawain 
sa barangay para pagtakpan ang 

kabangisan ng kanilang mga opera- 
syon at ang takot na idinudulot ni- 
to sa masa. 

Isang insidente ng kawalang- 
hiyaang ginawa ng mga nag-oope- 
rasyong tropa ng AFP ay ang gina- 
wa nila sa isang lalaki na inabutan 
nilang naliligo sa bukal. Kinuhaan 
siya ng litrato at pinagposing ng 
mga sundalo na halos walang sap- 
lot. 

Ang mga dati nilang gawi tulad 
ng pagnanakaw ng manok at hayop 
ng mga magsasaka at katutubong 
Mangyan, ang pagkuha sa pulot at 
iba pang produkto ng mga magsa- 
saka at ang panunutok at panana- 
kit sa mga taong nakakasalubong 
nila at pag-iinteroga rito ay gina- 
gawa pa rin ng mga sundalo sa ila- 
lim ng Oplan Bayanihan. 

Tiyak na mabibigo ang Oplan 
Bayanihan kung ito na nga ang ka- 
nilang ipinangangalandakang tipo 
ng pagrespeto sa karapatang-tao at 
pagtataguyod ng kapayapaan. Ka- 
mumuhian ng mamamayan ang ba- 
gong kontra-rebolusyonaryong 
kampanyang militar ng rehimeng 
US-Aquino. ABI 


Mga kasinungalingan ng militar, 
pinabulaanan ng NDF-Negros 


Front sa Negros ang gawa- gawang 
mga kwento na walang sawang 
inihahasik ng mga tagapagsalita ng 


Pors ng National Democratic 


3rd Infantry Division ng 
Philippine Army, parti- 
kular ng 302nd at 
303rd Brigade. w 

Ayon kay Ka Frank NG 4 
Fernandez, tagapagsa- w 
lita ng NDF-Negros, pa- 
wang mga kasinunga- 
lingan ang mga 
pinagsasabi nina Col. 
Jonas Sumagaysay, Lt. 
Col. Gubat, Sgt. Batoy 
Imbang at iba pang 


militar na eksperto sa saywar N S 
NAI 
tungkol sa mga engkwentro at NG 
iba pang kababalaghang pangyayari. Ang UN 
bulaang mga kwentong ito ay nakabatay 
sa direktiba ng AFP General Headquarters sa 


az = A 

NG 

| ay at siyam pa ang nasugat- 
N ; Pa F? P sa panig 


H Barangay Malatas, 


lahat nitong mga area command sa buong bansa 

kaugnay ng pagpapalakas ng engrandeng opensi- 

bang saywar bilang mahalagang sangkap ng Oplan 
Bayanihan. 

D Ae r nito ang sinasabi ng 


ama upisyal sa saywar ng 
? 3rd ID na lima ang napat- 


ff ng BHB bun- 

sod ng isang 

w sa pagi- 

& tan ng militar at BHB 

noong Abril 14 sa Sityo Dugma, 

Calatrava, 
Negros Occidental. 

Kabaligtaran ito ng totoong 

pangyayari. Ayon sa ulat ng Ro- 

selyn Pelle Command ng BHB, si- 

nalakay ng mga Pulang mandirig- 

ma ang 15 sundalo ng 60th IB na 

nagpapahinga noon sa isang ku- 

bo. Pagod na pagod silang nagmu- 
la sa "clearing operations" kaya 
hindi nila napansin ang papalapit 
na mga pwersa ng BHB. Sa unang 
bugso ng mga putok ay apat kaa- 
gad ang napatay sa mga sundalo at 
marami pang iba ang nasugatan. 
Nagsitakbuhan na lamang ang iba 
pang militar. 

Nadagdagan pa ang mga kabi- 
guang militar na ito noong Mayo 3 
nang mapatay ang kumander ng 
2nd Scout Ranger Company na si 
Capt. Ariel Montenegro at isa pang 


sundalo nito sa pakikipaglaban sa 
BHB sa Sityo Avocado, Barangay 
Talalac, Sta. Catalina, Negros Ori- 
ental. Plano sanang kubkubin ng 
Scout Rangers ang pansamanta- 
lang nakahimpil na mga Pulang 
mandirigma ngunit naagaw ng 
BHB ang inisyatibang militar. Ayon 
sa Mt. Talinis Command ng BHB, 
napilitan lamang na aminin ng 
mga upisyal ng militar ang kani- 
lang kabiguan dahil natunugan na 
ito ng midya. 

Ayon sa NDF-Negros, ang mga 


kasinungalingang ito ay pagpapa- 
tupad ng patakaran ng Philippine 
Army na itago hangga't maaari sa 
midya ang kanilang mga kaswalti 
sa labanan. 

Gayunpaman, para makabawi, 
sinabi ng mga eksperto sa saywar 
na marami rin umanong nasugatan 
sa bahagi ng BHB. 

Dagdag dito, nagpakulo sila ng 
di kapani-paniwalang kwento na 
may hinalay umano ang isang "Ka 
Demlan" na isang menor-de-edad 
na babaeng Pulang mandirigma. W 


Pagtatayo ng mga kalsada sa Samar, 


bahagi ng Oplan Bayanihan 


lan Bayanihan ang pagtatayo ng mga kalsada 
laluna sa mga lugar na tinatayang malakas ang 
mga rebolusyonaryong pwersa. 

Ipinagmamalaki ng 8th Infantry Division na ang 
pagtatayo at pagkukumpuni ng mga kalsada sa tat- 
long prubinsya ng isla ng Samar ay magiging susi 
umano ng pag-unlad at kapayapaan sa lugar at haha- 
ngo umano sa masa mula sa kanilang paghihikahos. 

Ngunit mariin itong pinabulaanan ng National De- 
mocratic Front-Eastern Visayas 

(NDF-EV). Ayon kay Fr. Santi- 
EY ago Salas, tagapagsalita ng 
QEY NDF-EV, ang P4.6 bilyong 
proyektong kalsada na 


Bi: ng programang counterinsurgency ng Op- 

ipinagmamayabang ng hepe ng 8th ID na si Gen. Ma- 
rio Chan ay popondohan ng 5434 milyong ayuda mula 
sa US Millennium Challenge Corporation (US MCC) na 
inaprubahan noong nakaraang taon. Binansagan ni- 
yang "daan para sa gera" ang naturang proyekto dahil 
ang mga lugar na tinatarget ng proyekto ay mga pra- 
yoridad na erya sa mga pang-aatake ng 8th ID. Ang 
daan ay makapagpapabilis sa deployment at pagkilos 
ng mga pwersa ng AFP. Hindi totoong magsisilbi sa 
mamamayan ng isla ang naturang mga kalsada. Sa ha- 
lip ay mas patitindihin pa nito ang pasista at milita- 
ristang agresyon ng militar. 

Malinaw din ang interbensyunistang patakaran ng 
imperyalistang US dahil ang ayuda mula sa US MCC ay 
pangunahing tumatarget sa Samar, na itinuturing kap- 
wa ng AFP at ng imperyalismong US na malakas na ba- 
se ng rebolusyonaryong kilusan. Pinabulaanan din ni 
Fr. Salas ang pahayag ni General Chan na magdudulot 
ng kapayapaan at kaunlaran ang proyektong kalsada. 
Ani Salas, magbubunga lamang ito ng mas matindi 
pang korapsyon at paglabag sa karapatang-tao. 

Matagal nang palabigasan ng tiwaling mga upisyal 
ng gubyerno at ng matataas na upisyal ng AFP ang 
mga proyektong pang-imprastruktura. Sa katunayan, 
may mga kalsadang ilang beses nang naitala na 
sementado o aspaltado pero sa aktwal ay halos 
hindi madaanan ng mga sasakyan dahil sa 
lalim ng mga lubak. 

Ang tunay na pangangailangan ng ma- 
mamayan ng isla ng Samar ay tunay na 
repormang agraryo, pambansang in- 

dustriyalisasyon at batayang serbi- 
syong panlipunan gaya ng serbi- 
syong pangkalusugan, paaralan at 

iba pa. Ang totoong dahilan ng 
paghihikahos ng mamamayan ng Samar ay hindi ang 
kawalan ng mga kalsada kundi ang patuloy na pag-iral 
ng malakolonyal at malapyudal na kalagayan na kina- 
tatangian ng atrasadong pagsasaka, mapagsamanta- 

lang relasyon ng produksyon sa 
pagitan ng uring magsasaka at 
panginoong maylupa at korap- 
syon ng mga burukrata. 

Kasabwat, hindi Kabalikat. 
Sa iba pang pahayag, binatikos 
din ni Salas ang programang 
"Kasugbong" (Kabalikat) bilang 
sagot sa laganap na ekstrahudi- 
syal na pamamaslang at pagla- 
bag sa karapatang-tao sa prubin- 
sya ng Samar. 

Ang binansagang "Kasug- 
bong," o Multi-Sectoral Quick 
Reaction Team (MSQRT) ay ki- 
nabibilangan ng militar, pulisya 
at iba pang ahensya ng gubyer- 
no at non-governmental orga- 
nizations. Itinutulak ito ng Eu- 
ro-Phil Justice Support Pro- 
gram, The Asia Foundation, at 
ng Ateneo Human Rights Cen- 
ter. Wala itong ipinagkaiba sa 
nakaraang mga porum at daya- 
logo na tumatalakay sa mga 
paglabag sa karapatang-tao 
ngunit hindi pinapanagot ang 
totoong mga utak at sangkot sa 
mga ekstrahudisyal na pama- 
maslang--ang militar, pwer- 
sang paramilitar at pulisya. Ha- 
bang itinutulak ang progra- 
mamg “"Kasugbong," mnakaku- 
long pa rin si Ericson Acosta sa 
Calbayog Sub-provincial Jail. Si 
Acosta, isang freelance journa- 
list na iligal na inaresto sa Bay- 
ang, San Jorge, Samar noong 
Pebrero ay biktima ng kalupi- 
tang militar. 

Ang totoo, ang "Kasugbong" 
ay pampabango at pantabing sa 
mga operasyong counterinsur- 
gency ng militar. Ito'y malaking 
panloloko sa mamamayan para 
itago ang tunay na katangian ng 
Oplan Bayanihan na ipinagma- 
malaking magbibigay umano ng 
prayoridad sa pagtataguyod ng 
karapatang-tao. 

Samantala, iminumungkahi 
ni General Chan na ibalik sa Sa- 
mar ang 43rd IB na idineploy sa 
Mindanao pagkatapos ng masa- 
ker sa Maguindanao. Inamin ni 
Chan na malakas pa ang rebolus- 
yunaryong pwersa sa tatlong 
prubinsya ng Samar kaya nanga- 
ngailangan pa rito ng dagdag na 
pwersang militar. 


Pagmimina ng karbon sa 
Isabela, muling nagbabanta 


pine National Oil Company-Exploration Company (PNOC-EC) ang ma- 


S: basbas ng rehimeng Aquino, kasalukuyang nililinlang ng Philip- 


mamayan ng Central Isabela bilang paghahanda sa muling pagbaba- 
lik ng pagmimina ng karbon (coal) sa lugar. 


Paulit-ulit na nabigo mula 2001 
ang pagtatangka ng noo'y Cogen- 
trix USA na magmina ng karbon di- 
to dahil sa lakas ng pagkilos ng 
masa laban dito. Ngunit ngayon, 
bumabalik ang banta na lalong ma- 
kamkam ang lupa ng mga magsasa- 
ka dahil sa planong ituloy ang 
proyekto. Kung noon ay saklaw la- 
mang nito ang 64,000 ektarya ng 
lupa sa mga bayan ng Cauayan, Na- 
guilian at Benito Soliven, ngayo'y 
sasaklawin na rin ang bayan ng Re- 
ina Mercedes. 

Pawang panlilinlang sa masa 
ang sinasabi ng PNOC-EC na sa ba- 
gong teknolohiyang gagamitin ay 
maiibsan daw ang negatibong 
epekto ng operasyon ng mina at 
itatayong planta sa lupa, hangin, 
kalusugan at kabuhayan ng mama- 
mayan. 

Ngunit ang strip mining na pa- 
mamaraang gagawin sa pagmimina 
ay walang habas na maghahawan 
ng mga pananim at kakalkal sa pi- 
nakaibabaw na lupa (topsoil) para 
humukay ng karbon. Wala na raw 
dapat ipag-alala ang mga mama- 
mayan, anang PNOC, dahil "ilang 
taon lamang ay maaari nang tam- 
nang muli ang lupa." 

Tuso ring ipinagmamalaki ng 
korporasyon na "hihiramin" la- 
mang daw nito ang lupa at baba- 
yaran naman ang gagawing "pag- 
istorbo" sa lupa. Hindi raw bale 
at magkakaroon naman ng ma- 
ayos na lilipatan ang maaapektu- 
han ng strip mining. Mayroon daw 
ditong tirahan at mga pasilidad 
para sa kuryente, tubig, eskwela- 
han, health center at iba pa. Idi- 
disenyo raw ng korporasyon ang 
lupa bilang fishpond, bukid o 
anumang naisin ng mga magbu- 
bukid. 

Ikinukubli ng PNOC-EC ang ka- 
totohanang maaagaw ang lupaing 
matagal nang pinagyaman at ikina- 


bubuhay ng libu-libong pamilyang 
magsasaka sa Isabela dahil sa pag- 
mimina ng karbon. Dahil sa proyek- 
tong ito, lalong ipinagkakait ang 
lupa mula sa mga magsasakang ma- 
laon nang nahihirapan dahil sa ma- 
taas na gastusin sa pagsasaka at 
iba't ibang programa ng reaksyu- 
naryong gubyerno. 

Taliwas sa sinasabi ng korpo- 
rasyon, ibayong pagkawasak ng 
kalikasan ang idudulot ng pagmi- 
minang ito. Sa strip mining, kinu- 
kuha ang karbon sa pinakamaba- 
baw na bahagi ng lupa. Ito ang 
pinakamaruming klase ng karbon. 
Ang strip mining ang pinakamaru- 
ming pamamaraan ng pagmimina. 

Dahil ang layunin ng gubyer- 
no at korporasyon sa pagmimina 
ay pagkamal ng dambuhalang tu- 
bo, hindi kailanman mamamayani 
ang anila'y "responsableng pag- 
mimina" sa ating bansa. Patuloy 
na paliliitin ng mga kapitalista sa 
pagmimina ang kanilang gastos 
upang magkamal ng papalaking 
tubo. Ang pangangalaga sa kali- 
kasan ay dagdag-gastos lamang 
para sa kanila. Sa katunayan, hin- 
di na binalikan ng PNOC para ayu- 
sin ang pook sa Barangay Sta. 
Maria, Cauayan na siyang erya ng 
kanilang panimulang eksplora- 
syon. Nananati-ling mabaho at 
marumi ang lupa at tubig sa na- 
turang lugar. 

Nagpopostura ring tumututol 
ang gubernador ng Isabela na si 
Faustino "Bodjie" Dy III sa pagmi- 
mina ng karbon. Ngunit batay sa 
Mining Revitalization Program ng 
rehimeng US-Aquino, inalisan ng 
karapatan ang mga lokal na gub- 
yerno na tumutol sa eksplorasyon o 
anumang proyekto sa pagmimina. 
Maaari na ring baligtarin ng DENR 
at MGB ang mga deklarasyon o de- 
sisyon hinggil sa mga lupaing ni- 
nuno. AB] 

Sibilyan, pinaslang ng militar 
sa Agusan del Sur 


sang inosenteng sibilyan ang pinatay ng mga sundalo sa Agusan del 

Ts: at pinaratangang batang mandirigma ng Bagong Hukbong Bayan 
(BHB). Isa ring magsasaka ang iligal na inaresto sa North Co- 

tabato habang laganap ang pang-aabusong militar sa Ifugao atf 


Mountain Province. 


Hunyo 9. Iligal na inaresto ang 
isang magsasaka sa Sityo Alimodi- 
an, Barangay Banayal, Tulunan, 
North Cotabato. Si Andres Amualla, 
27 anyos, ay inakusahang nagtata- 
go ng mga bala at eksplosibo sa 
kanyang sakahan. Inaresto siya ng 
mga elemento ng 68th IB. 

Si Amualla ay nakababatang ka- 
patid ni Dodong Amualla, na dinu- 
kot ng mga elemento ng 57th IB 
noong 2009 at hindi pa inililitaw 
hanggang ngayon. Kahit may ilang 
taon nang tumiwalag sa rebo- 
lusyonaryong kilusan si Andres 
Amualla at pormal pang sumuko sa 
meyor ng Tulunan noong 2010, 
hindi pa rin itinitigil ng militar ang 
panggigipit sa pamilya. 

Mayo 29. Inambus at pinatay 
ng mga elemento ng 402nd Divi- 
sion Reconnaissance Coy (DRC) si 
Richard Paras, 20 anyos, isang sibi- 
lyang taga-Magkalatag, Padiay, 
Agusan del Sur. Pinalalabas ng mi- 
litar na si Paras ay myembro ng 
BHB at 17 anyos lamang para pag- 
mukhain itong batang mandirigma 
ng BHB. Bago ito, nakaengkwentro 
ng mga gerilya ng Front 21 ng BHB 
ang isang kolum ng 402nd DRC ma- 
lapit sa lugar kung saan inambus si 
Paras. Ligtas na nakaatras ang la- 
hat ng mga gerilya ng BHB baga- 
mat nakaiwan sila ng dalawang rip- 
le. Nagulat na lamang sila nang 
ibalita sa radyo na isang Pulang 
mandirigma ang napatay daw sa 
naganap na engkwentro. 

Huling linggo ng Mayo hang- 
gang sa kasalukuyan. Hinalughog 
noong Mayo 26 ng mga nag-oope- 
rasyong sundalo ang bahay ni Efren 
Ligudon, magsasakang taga-Nam- 
bazal, Kiling, Alfonso Lista, Ifugao. 
Labis ang naging takot ng apat na 
maliliit na anak ni Ligudon sa 
pangyayari. Nagsitago sila sa su- 
luk-sulok ng kanilang kusina nang 
pasukin ng mga sundalo ang kani- 

lang bahay. Noong Mayo N 
24, nilooban naman ng” 
mga elemento ng 5th ID ang 


bahay ni Lino Asote sa pare- OX N 
hong barangay sa pamamagitan ) 


ng pagwasak sa isang bintana. 

Ninakawan siya ng isang itak, 
isang bote ng mantika at ilang kilo 
ng nganga. Sinamantala ng militar 
ang pagsama nina Asote at iba 
pang kapitbahay sa detatsment 
nang arestuhin at dalhin doon ng 


i 


si Delfin Uschung at dalawa nitong 
pamangkin. 

Ang nag-ooperasyong mga sun- 
dalo sa Alfonso Lista ay bahagi ng 
mas malaking grupo ng mga sunda- 
long nananalasa hanggang sa sila- 
ngang 


bahagi ng Mountain 
Province. Sa kalapit na ba- 
rangay ng Botigue, Parace- 
„Sr Mountain Province, 
ginagamit na de- 
tatsment ng mili- 


'tiktikan din at si- 
nusundan ang mga pinaghihi- 
” nalaang tagasuporta ng BHB. 
Naiulat din ang tangkang pagdukot 
sa isang babae sa Banga, Kiling: 
ang sapilitang pag-ani ng mga sun- 
dalo ng sitaw at iba pang tanim na 
gulay ng masa, at pagkamatay ng 
isang alagang biik ng masa nang 


mga sundalo ang kababaryo nilang sipain ito ng isang sundalo. AB 


Arroyo, idinemanda ng UCCP 


dinemanda ng United Council of Churches of the Philippines 

(UCCP) si Gloria Arroyo nitong Hunyo 16 kaugnay ng pagpaslang, 
pagdukot, pagtortyur at iba pang paglabag sa karapatang-tao ng 
mga manggagawa at lider ng UCCP. Ito ang kauna-unahang kaso kay 
Arroyo bilang commander-in-chief ng Armed Forces of the Philip- 
pines (AFP). 

Labingwalong myembro ng UCCP ang pinaslang, isa ang dinukot 
at hindi pa natatagpuan, tatlo ang inambus at nasugatan at apat ang 
iligal na inaresto, idinetine at tinortyur sa ilalim ng rehimeng Arro- 
yo. Isinampa ang kaso ng mga kamag-anak ng lima sa mga pinaslang 
na pastor at lider ng UCCP at ni Pastor Berlin Guerrero, biktima ng ili- 
gal na pang-aaresto at tortyur. 

Ang limang biktima ng ekstrahudisyal na pamamaslang ay sina 
Joel Baclao (Nobyembre 2004 sa Daraga, Albay): Edison Lapuz (Ma- 
yo 2005 sa Leyte): Raul Domingo (Agosto 2005 sa Palawan): Andy 
Pawican (Mayo 2006 sa Pantabangan, Nueva Ecija): at Noel Capu- 
long (Mayo 2006 sa Calamba, Laguna). Si Guerrero naman ay dinu- 
kot noong Mayo 2007 sa Biñan, Laguna ng Naval Intelligence Secu- 
rity Forces, tinortyur at isa't kalahating taong ikinulong. 

Ayon sa UCCP, ang pamamaslang sa kanilang hanay ay nasa ba- 
langkas ng dating counterinsurgency program ni Arroyo na Oplan 
Bantay Laya (OBL) kung saan walang habas ang pang-aatake sa mga 
progresibong grupo ng demokratikong kilusang masa. Binansagan 
ng militar na prenteng organisasyon ng Partido Komunista ng Pili- 
pinas ang UCCP, kaya isa ito sa mga tinarget ng OBL. 

Humihingi ang UCCP kay Arroyo ng danyos perwisyos na hindi 
bababa sa P6 milyon: P500,000 para sa bawat kamag-anak ng anim 
na biktima: P500,000 para sa exemplary damages; P300,000 para 
kay Guerrero: P300,000 para sa mga gastos sa pagdinig sa kaso: at 
P300,000 para sa bayad ng abogado. Samantala, dininig ng Quezon 
City Regional Trial Court ang kaso ng anim sa mga myembro ng Mo- 
rong 43 laban kina Arroyo at mga dati niyang upisyal militar. Ito 
ang unang naisampang kasong sibil laban kay Arroyo. [AB 


Sia PANANALANTA NG PASISTANG ESTADO 


Mga magsasaka, 
pinaputukan sa Bukidnon 


arahas na binuwag ng mga gwardya ng Central Mindanao Univer- 
Mi (CMU) sa Musuan, Maramag, Bukidnon ang piketlayn ng mga 


nagpoprotestang magsasaka sa tapat mismo ng paaralan nitong 
Hunyo 14. Pinaputukan at binaklas ang piketlayn ng Buffalo-Tamaraw-Li- 
mus (BTL), isang alyansa ng mga magsasakang naggigiit ng kanilang ka- 
rapatan sa malaon na nilang sinasakang lupa sa loob ng CMU. Tinamaan 
ng bala ang tatlong magsasakang sina Abelardo Jardin, Gregorio Santil- 
lan at Larry de Vera. Isinugod naman sa ospital sina Weni Loable, Jo- 
se Benemerito at Marilou Portin dahil sa malulubhang sugat na ti- 
namo mula sa pananakit ng mga gwardya. Kinumpiska rin ng 
mga gwardya ang mga kagamitan ng mga magsasaka. 

Ang mga magsasaka ay dating 
inupahan ng CMU para tamnan ng 
palay ang mahigit 3,000 ektaryang 
tiwangwang na lupa sa loob ng 
kampus. Matapos malugi ang CMU 
noong 1986, inupahan na lamang 
ng mga magsasaka ang lupa at ipi- 
nagpatuloy ang kanilang pagsasa- 
ka. Binuo nila noon ang Kilusang 
Sariling Sikap. Noong 1987, walong 
daang myembro ng Kilusang Sari- 
ling Sikap ang nagpetisyong ma- 
saklaw ng Compehensive Agrarian 
Reform Program (CARP). Ginawaran 
sila ng CLOA para sa 400 ektarya 
noong 1992. Subalit binawi ang 
CLOA noong 2002. 


sa mga magsasaka ang 
naitala ng grupong Ka- 
rapatan. 

Para. matiyak 
ang seguridad ng 
mga magsasaka, f 
bumuo sila ng is- 
kedyul ng pagsa- , 
saka. Nagtayo rin ` 
sila ng kampo sa | 
tapat ng CMU. Dala- 


wang linggo nang nakatayo ang 
kampong ito nang paputukan at 
buwagin ito ng mga gwardya. 
Mariing kinundena ng Kilusang 
Magbubukid ng Pilipinas ang pana- 
nakit sa mga magsasaka. Nanawa- 
gan din ang Amihan, koalisyon ng 
mga grupo ng mga kababaihang 
magsasaka, na imbestigahan at 
arestuhin ang mga gwardya ng 
Chevron Security Agency na sang- 
kot sa pamamaril, at kanselahin 
ang lisensya ng naturang ahensya. 
Iginiit nilang suspindihin 
ang presidente ng CMU 
para sa kanyang pana- 
nagutan sa nangya- 
ring pandarahas. 
Higit sa lahat, 
ipinanawa-gan 
nila ang pagbasura 
Comprehensive 
Agrarian Reform Pro- 
| gram Extension with Re- 
{ forms (CARPER) dahil sa ka- 
| biguan nitong protektahan 
ang interes ng mga magsa- 
saka. ABI 


Desisyon sa Hacienda Luisita, 
ipinagpaliban ng Korte Suprema 


Matapos ito, nakipagkasundo 
ang CMU sa mga magsasaka na 
ipaupa ang lupa sa kanila sa hala- 
gang P4,000 bawat taon sa loob ng 
limang taon. Bahagi rin ng kasun- 
duan ang pangako ng lokal na gu- 
byerno na ihanap ng relokasyon 
ang mga magsasaka. Matapos ang 
maraming taon ay hindi natupad 
ang pangakong ito. Gusto ngayon 
silang itapon sa mga liblib na lugar 
na hindi angkop sa pagsasaka o ka- 
ya'y may problema sa "peace and 
order." 

Ang tunay na dahilan ng pag- 
mamadali ng CMU na palayasin ang 
mga magsasaka ay ang pagpasok 
ng Davao Agricultural Ventures Cor- 
poration (Davco), isang plantasyon 
ng pinya at saging. Bahagi ng pag- 
mamaniobra ng CMU na agawin ang 
lupa ang papalaking presensya ng 
mga sundalo at pwersang paramili- 
tar sa ilalim ng 8th IB, bukod sa 
mga pribadong gwardya ng CMU. 
Ilang kaso na ng harasment laban 


indi nakapaglabas ng desisyon ang Korte Suprema noong Hunyo 

14 kaugnay ng petisyon ng United Luisita Workers Union (UL- 
WU) na pawalambisa na ang Stock Distribution Option (SDO) sa 
asyenda at ipamahagi na ang lupa sa mga magsasaka at manggaga- 
wang bukid. Hindi bumoto ang mga mahistrado dahil apat sa kani- 
la ang nagkaroon ng magkaibang opinyon sa kaso ng HLI. Itinakda 
muli ang pagboto sa Hunyo 21. 

Dismayado ang mga magsasaka ng Hacienda Luisita sa naging 
aksyon ng korte. Ani ni Lito Bais, tagapangulo ng ULWU, ang hin- 
di paglabas ng desisyon ng Korte Suprema ay katumbas ng patuloy 
na paghihirap ng mga manggagawang bukid at magbibigay ng opor- 
tunidad sa pamilyang Cojuangco-Aquino na makapagmaniobra. 

Dagdag pa ni Bais, anim na taon nang naghihintay ng desisyon 
ang mga manggagawang bukid. Kailangan nang ipamahagi ang lu- 
pa sa kanila matapos nila itong ipaglaban sa mahabang panahon. 
Humantong pa ang kanilang pakikibaka sa madugong masaker anim 
na taon na ang nakararaan. 

Sinabi naman ni Danilo Ramos, pangkalahatang kalihim ng Ki- 
lusang Magbubukid ng Pilipinas (KMP) na gumagawa ng panibagong 
maniobra ang pamilyang Cojuangco-Aquino sa pamamagitan ng isa 
na namang reperendum. Sa pamamagitan ng reperendum na ito ay 
maaring hindi na naman makansela ang SDO lalupat wala pang de- 
sisyon ang korte. Dahil dito, ipagpapatuloy pa rin ng mga mangga- 
gawang bukid ang pagbubungkal ng lupa ng asyenda kahit wala 
pang desisyon ang korte. ABI 

Pandarahas sa mga mamamahayag, 
tumitindi 


agpapatung-patong na ang mga kaso ng karahasan sa mga mama- 

mahayag sa ilalim ng rehimen ni Benigno Aquino III. Pinakahuling 
biktima si Romeo Olea, 49 anyos, brodkaster ng dwEB sa Camarines 
Sur. Si Olea ay pinagbabaril habang papunta sa istasyon ng radyo sa 
bayan ng Nabua noong umaga ng Hunyo 13. 


Kilala siya sa kanyang maririing pagbatikos sa kabulukan, katiwa- 
lian at karahasan ng estado. Si Olea ang ika-anim nang mamamaha- 
yag na pinaslang sa ilalim ng rehimeng Aquino, at ikatlo na ngayong 
2011. 

Bukod kay Olea, kabilang din sa mga biktimang mamamahayag sa 
Bicol si Mike Belen, brodkaster din ng dwEB na pinaslang noong 2010. 
Si Arnel Eclarinal naman ng GMA-7 ay pinagbubugbog sa Pili, Camari- 
nes Sur noong Mayo ni Maj. Sesenando Magbalot ng 9th ID Training 
Unit. Ito ay matapos ibunyag ni Eclarinal ang bidyo ng pagtortyur sa 
mga bagong rekrut na militar. 

Samantala, tatlo pang mamamahayag ang naging biktima ng ha- 
rasment nitong Hunyo. 

Si Jerome Tabanganay, brodkaster sa dzRK Radyo ng Bayan-Kalinga 
ay sinugod ni Gov. Jocel Baac sa istasyon, pinagbantaang papatayin 
at hinampas ng microphone sa bibig. Pinagtangkaan na rin ang buhay 
ni Tabanganay noong 2010 dahil sa kanyang pagbatikos sa pagbwelo 
ng jueteng sa Kalinga. 

Sa Davao City, naglabas ng paid advertisement ang Customs Col- 
lectors Association of the Philippines laban kay Jeffrey Tupas, kores- 
ponsal ng Philippine Daily Inquirer dahil sa kanyang pagbubunyag sa 
kabiguan ng Davao Bureau of Customs na pigilan ang ismagling ng bi- 
gas. 

Sa Cotabato City, nakatanggap ng sunud-sunod na pagbabanta sa 
kanyang buhay mula noong Mayo si Vern Simon, brodkaster ng dxMS. 
pr Noong Hunyo 1, pinasok ng mga sundalong 
(AG ang 4 galing sa yunit paniktik ng 
ES ANN AS Marine Battalion Landing 
P Team ang istasyon para 
SEP hanapin si Simon at protektahan umano la- 

ban sa mga banta sa kanyang buhay. ABI 


7 aktibista, inaresto 


PITONG aktibista ang inaresto ng 
mga pulis matapos maglunsad ng 
raling iglap sa Laguna. Lima sa 
kanila ay estudyante ng University 
of the Philippines-Los Baños at 
dalawa ay myembro ng Anakpawis- 
Southern Tagalog. 

Naglunsad sila ng protesta 
nang pasinayaan ni Benigno Aqui- 
no III ang isang rebulto ni Dr. Jo- 
se Rizal sa Calamba City. Sinampa- 
han ng kasong alarm and grave 
scandal ang mga aktibista at pan- 
samantalang idinetine sa Calamba 
City Hall. 


Cadapan at Empeño, 
ipinag-utos na palayain 


IPINAG-UTOS ng Korte Suprema 
ang pagpapalaya ng militar kina 
Sherlyn Cadapan at Karen Empeño, 
mga aktibistang estudyante mula 
sa University of the Philippines at 
kasama nilang magsasakang si Ma- 
nuel Merino. Ayon sa korte, dapat 
kagyat na ipatupad ng 7th ID at 
24th IB ang kautusan ng Court of 
Appeals noong 2008 na palayain 
ang tatlo. 

Sina Cadapan, Empeño at Meri- 
no ay dinukot ng mga tauhan ni 
Gen. Jovito Palparan noong 2006 
sa Hagonoy, Bulacan. Sumailalim 
sila sa matinding tortyur sa iba't 
ibang kampo militar. ABI 


Mapaniil na ordinansa sa Leyte, binatikos 


ariing binatikos ng Katungod-Sinirangan Bisayas 

(Katungod-SB) ang isang ordinansang ipinasa 
ng Sangguniang Panlalawigan ng Leyte na nagbaba- 
wal sa mga grupong sibilyan na magdaos ng mga ak- 
tibidad sa prubinsya nang walang pahintulot sa go- 
bernador. Bukod sa gobernador, dapat ding magpa- 
alam sa iba pang mga upisyal, tulad ng hepe ng pu- 
lisya at kapitan ng barangay na pagdarausan ng ak- 
tibidad. 

Saklaw ng Sangguniang Panlalawigan Ordinance 
2011-02 ang mga sibilyang grupo, non-government 
organizations at organisasyong masa na magbibigay 
ng serbisyong pangkomunidad, mananaliksik, mag- 
papatupad ng programang pangkaunlaran, magliliwa- 
liw at maglulunsad ng mga fact-finding mission. Su- 
balit hindi nito pinagbabawalan ang militar na galu- 

garin ang anumang lugar sa Leyte. Mumultahan ng 
P1,000 hanggang P5,000 o ikukulong nang isa hang- 
gang anim na buwan ang sinumang lalabag sa ordi- 
nansa. 

Ayon sa Sangguniang Panlalawigan, ipinasa ang 
ordinansa para hindi na maulit ang mga kaso tulad ng 
pagkakapaslang sa syentistang si Leonardo Co noong 
Nobyembre 2010. Subalit ayon sa Katugod-SB, mali- 
naw na pagtatangka itong pigilin ang imbestigasyon 
at pagtakpan ang pananagutan ng 19th IB sa natu- 
rang krimen. Bahagi rin ito ng tunguhin ng Oplan Ba- 
yanihan na palakasin ang papel ng mga lokal na sa- 
ngay ng reaksyunaryong gubyerno sa counterinsur- 


gency. 
Nauna rito, isang katulad na ordinansa ang ipina- 
sa rin sa Negros matapos ito itulak ng 3rd ID. ABI 


RD SA IBAYONG DAGAT 


Taktikal na opensiba, 


tugon ng PLGA 


sa Operation Green Hunt 


ple's Liberation Guerrilla Army (PLGA) sa ilalim ng Communist Party 


C pes iwa ang paglulunsad ng mga taktikal na opensiba ng Peo- 


of India (Maoist) sa estado ng Dandakaranya mula Abril hanggang 
Mayo nitong taon. Ang mga opensibang ito ay sagot sa laganap na pag- 
labag ng mga armadong galamay ng reaksyunaryong gubyerno sa kara- 
patang-tao ng mamamayan sa rehiyon. 


Hunyo 9. Inambus ng PLGA ang 
isang tim ng mga pulis na papunta 
sa kampo ng Chhattisgarh Armed 
Force (CAF) sa distrito ng Nayan- 
pur. Pitong pulis ang napatay at 
dalawang matataas na kalibreng ar- 
mas ang nasamsam. Ang kampo ng 
CAF ay itinayo bilang bahagi ng pa- 
ngalawang yugto ng Operation 
Green Hunt, ang malawakan at ma- 
bangis na operasyong counterinsur- 
gency ng gubyernong Indian laban 
sa mga Maoista. Noong araw ding 
iyon ay pinasabugan naman ng 
mga gerilya ang isang MPV (mine- 
proof vehicle) ng pulisya. Sampung 
pulis ang napatay. 

Mayo 23. Inambus ng mga ge- 
rilya ang isang grupo ng mga pulis 


sa Odisha. Siyam na pulis ang na- 
patay, kabilang ang isang mataas 
na upisyal. 

Mayo 19. Naglunsad ng ambus 
ang PLGA sa Nargonda sa distrito 
ng Gadchiroli kung saan napatay 
si Chinna Venta, pusakal na ku- 
mander ng isang grupong parami- 
litar na pinatatakbo ng reaksyu- 
naryong militar. Lahat halos ng 
mga pamilya sa Gadchiroli ang na- 
ging biktima na ng terorismo at 
pang-aabuso ng grupo ni Chinna 
Venta. 

Mayo 17. Pitong elemento ng 
Central Police Reserve Force (CPRF) 
ang napatay at isa ang nasugatan 
nang pasabugan ng mga gerilya 
ang kanilang sasakyan. ABI 


Daan-libong 
Greek, 
nagprotesta 


mabot sa kalahating milyong 

mamamayan ng Greece ang 
naglunsad ng kilos-protesta sa 
sentro ng Athens, kabisera ng 
Greece, noong Hunyo 5 para igi- 
it ang pagpapatalsik sa nakau- 
pong rehimen at pagpapawalam- 
bisa sa mga patakaran sa ekono- 
mya na ipinataw ng "troika." 
Ang "troika" ay pumapatungkol 
sa pinagsanib na awtoridad ng 
International Monetary Fund, 
European Union at European 
Central Bank. 

Mariing tinututulan ng mga 
Greek ang binalangkas na ka- 
sunduang isasapribado ang 
mga pampublikong ari-arian ng 
bansa kapalit ng bagong pau- 
tang mula sa troika. Tinututu- 
lan din nila ang pagpapataw ng 
bagong mga buwis at pagbaba- 
was ng badyet para sa mga ser- 
bisyong panlipunan. Ang pag- 
titipon ang pinakamalaki sa lo- 
ob ng nakaraang 20 taon. [AB] 


Protestang anti-nukleyar sa Japan, lumalakas 


nyo 10 para tuligsain ang kainutilan ng kanilang 

gubyerno sa harap ng krisis nukleyar. Iginiit din 
nila na ihinto na ang paggamit ng atomic power para 
lumikha ng enerhiya. 

Tatlong buwan na ang nakalilipas matapos maga- 
nap ang tsunami at lindol sa Fukushima, Japan na 
nagresulta sa pinakamalalang sakunang nukleyar ni- 
tong nakaraang 25 taon. Umabot sa 23,000 katao ang 
namatay sa magkasunod na sakuna. Nasira rin sa mga 
sakuna ang plantang nukleyar sa Fukushima at kuma- 
lat ang radiation bunga nito. 

Nagmartsa ang mga manggagawa, estudyante at 
iba pang sektor sa mga pangunahing syudad ng Japan 
dala-dala ang mga banderang naglalaman ng mga pa- 
nawagang "No Nukes" at "No more Fukushima." Isang 
rali ang inilunsad sa harap ng hedkwarters ng TEPCO 
(Tokyo Electric Power Corporation), ang opereytor ng 
plantang nukleyar sa Fukushima. Binatikos ng mga ra- 
liyista ang pagtanggi ng gubyerno at ng kumpanya na 
isapubliko ang lawak at lala ng nuclear radiation. Tat- 
long reactor ng planta ng Daiichi-Fukushima na naka- 


Lee Japanese ang nagprotesta noong Hu- 


ANG BAYAN Hunyo 21, 2011 


tayo sa hilagang silangang bahagi ng Japan ang nasi- 
ra nang matamaan ito ng malakas na tsunami at lin- 
dol noong Marso. Dahil dito, 80,000 residente na na- 
katira sa paligid ng planta ang sapilitang pinalikas da- 
hil sa taas ng radiation. 

Dahil sa lawak at diin ng mga anti-nukleyar na 
protesta, napilitan ang gubyerno na itigil ang opera- 
syon ng plantang nukleyar sa Hamaoka noong Mayo. 
Itinigil din nito ang operasyon ng 19 sa 54 na plan- 
tang tumatakbo bago pa maganap ang sakuna. 

Mula nang pumutok ang krisis sa Japan, muli ring 
lumaganap ang mga anti-nukleyar na protesta sa iba't 
ibang bahagi ng mundo. Sa Germany, umabot sa 
200,000 ang nagprotesta noong Mayo para igiit ang 
pagtigil na ng gubyernong Merkel sa programang nuk- 
leyar ng bansa. Dahil dito, napilitan si Merkel na idek- 
larang hanggang 2024 na lamang ang paggana ng mga 
plantang nukleyar sa bansa. Malakas din ang mga ki- 
los-protesta sa Switzerland, UK, Austria, Spain at iba 
pa. Itinutulak ng mga ito ang European Commission 
na magpulong para repasuhin ang programang nukle- 
yar sa mga bansang saklaw nito. [AB] 

Palayain ang lahat ng kinatawan 
ng NDF para matuloy ang usapang 


pangkapayapaan 


apat palayain na ang mga konsultant ng Na- 
Dir Democratic Front of the Philippines 


(NDFP) upang matuloy na ang usapang pangka- 
payapaan sa pagitan ng NDFP at ng Gubyerno ng Pi- 
lipinas (GPH). Ang patuloy na pagbilanggo ng GPH sa 
mga kinatawan ng NDFP ang pinakamalaking hadlang 
sa pag-usad ng usapang pangkapayapaan. 

Labimpitong (17) konsultant pangkapayapaan ng 
NDFP ang nakakulong sa iba't ibang bilangguan ng 
GPH. Ang pagdakip at pagbilanggo sa kanila ay taha- 
sang paglabag sa Joint Agreement on Safety and Im- 
munity Guarantees (JASIG) na nagbibigay-proteksyon 
sa kanila bilang mga tauhang hinirang ng NDFP para 
lumahok sa pakikipag-usap. Dalawa sa 17 konsultant 
na ito ay ikinulong sa ilalim ng rehimeng Aquino. 

Makauusad lamang ang usapang pangkapayapa- 
an kung palalayain ang mga konsultant ng NDFP. 
Hindi lamang nito bibigyang-daan ang paglahok ng 
mga konsultant sa usapang pangkapayapaan, mag- 
sisilbi rin itong pagwawasto sa mga paglabag ng 
GPH sa JASIG. Ito ang obligasyong ipinangakong 
ipatutupad ng GPH sa deklara- 
syong pinirmahan nito noong 
Enero kasama ang NDFP. Ang 
pagpapatupad nito ay sukatan 
ng kaseryosohan at kakayahan 
ng GPH na ipatupad ang mga ka- 
sunduan nito sa usapang pang- 
kapayapaan. 

Subalit matapos ang limang 
buwan, nananatiling nakakulong 
ang mga konsultant ng NDFP. Ma- 
lala pa, minaliit ng kinatawan ng 
GPH ang usapin ng pagpapatupad 
sa JASIG nang ilarawan niya ito 
bilang sekundaryong usapin la- 
mang sa usapan. Sa pagpapawa- 
lang-halaga ng GPH sa JASIG, na- 
giging malaking katanungan din 


Milisyang bayan, 
naglunsad ng opensiba 


Mga tampok 
sa isyung ito... 


PAHINA 3 


Pagtatayo ng daan 
sa Samar, bahagi 
ng OpBay 


kung mapagkakatiwalaan ba itong ipatupad ang iba 
pang mga kasunduan sa mga repormang panlipunan 
at pang-ekonomya at mga repormang pampulitika at 
konstitusyunal, na siyang mga paksa sa mga susunod 
na yugto ng usapan. 

Ang kabiguan ng GPH na tuparin ang mga obliga- 
syon nitong isakatuparan ang JASIG at palayain ang 
mga konsultant ng NDFP ay nagresulta sa pagpapali- 
ban ng nakatakda sanang pagpupulong sa Norway 
ngayong Hunyo ng mga Reciprocal Working Commit- 
tee on Socio-Economic Reforms at ng mga Working 
Group on Political and Constitutional Reforms. Kung 
patuloy na magmamatigas ang rehimeng Aquino sa 
pusisyon nito laban sa pagpapalaya ng mga konsul- 
tant ng NDFP, ilalagay nito sa peligro ang mismong 
usapang pangkapayapaan. 

Kaisa ng sambayanang Pilipino, nananatiling inte- 
resado ang NDFP na magpatuloy ang usapang pangka- 
payapaan upang sikaping lutasin ang saligang mga 
usaping nasa ugat ng rumaragasang digmaang sibil sa 
bansa. Sa pamamagitan nito, nais ng NDFP at buong 


Mga magsasaka 
sa Bukidnon, pina- 


PAHINA 5 | putukan PAHINA 8 


Mga tuntunin sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 

Alisin ang check sa Shrink oversized pages to paper size 
I-click ang Properties 

I-click ang Advanced 

Tiyaking naka-set sa 100% ang Scaling 

Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


